05/07/2021 | Administración LocalMunicipal
A Baña
Convocatoria da selección de personal laboral temporal: tractorista, a través da subvención a prol da Consellería de Emprego e Igualdade

RESOLUCIÓN DE ALCALDÍA ASUNTO: APROBACIÓN DAS BASES REGULADORAS PARA A CONTRATACIÓN DUN/HA TRACTORISTA. Expte. TEDEC: 2021/E001/000005 (Emprego). Expte. TEDEC: 2021/G003/000334 (Decreto). ANTECEDENTES: Vista a Orde do 12 de abril de 2021 da Consellería de Emprego e Igualdade establece as bases que regulan as axudas e subvencións para o fomento do emprego no medio rural e se procede a súa convocatoria para o ano 2021 (Código de procedemento TR351G). O Concello da Baña solicitou por Resolución de Alcaldía n.º 229 do 05/05/2021 acorda solicitar a contratación dunha persoa como tractorista que desenvolverá as tarefas de silvicultura, biomasa, limpeza de montes e outras tarefas de valorización forestal. Visto que mediante comunicación con entrada no Rexistro Xeral deste Concello en data 15 de xuño de 2021, a Xefatura Territorial da Consellería de Emprego e Igualdade da Xunta de Galicia na Coruña (R. E. 202100000000855), lle notifica ó Concello da Baña que en virtude do disposto no artigo 16 da referida Orde do 12 de abril de 2021 a solicitude realizada por esta entidade local no seo do expediente de subvención cumpre inicialmente coas condicións de subvencionalidade e se abre a vía para a posta en marcha do servizo así como a contratación anticipada por un período de nove meses e mediante contrato laboral temporal con cláusulas específicas de traballos de interese social de persoas desempregadas. CONSIDERACIÓNS TÉCNICAS E XURÍDICAS Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos traballadores. De acordo coas atribucións que me confire o artigo 21.1 da Lei 7/1985, reguladora das Bases de Réxime Local, i en aplicación do artigo 10 da Lei 40/2015, do 1 de outubro, de Réxime Xurídico do Sector Público, resolvo: PRIMEIRO.–Aprobar a convocatoria e as bases reguladoras da contratación como persoal laboral temporal dunha persoa como tractorista por nove meses baixo contrato laboral temporal con cláusulas específicas de traballos de interese social. SEGUNDO.–Publicar a presente resolución e o texto íntegro das bases no taboleiro de anuncios, na páxina web do Concello da Baña e no Boletín Oficial da Provincia da Coruña. E solicitar mediante oferta de emprego, no modelo normalizado para o efecto, na oficina pública de emprego facendo referencia aos requisitos e ás características que deben reunir as persoas que se contratarán de acordo co establecido nos artigos 14 e 15 da Orde da convocatoria. TERCEIRO.–Dar conta do presente decreto ó Pleno e ós servizos municipais responsables da súa tramitación así como a aqueles outros terceiros interesados que obren no expediente. Mándao e asínao o alcalde, don Jose Antonio Pereira Gil, do que eu secretario-interventor, Ricardo Garrido Caneda, dou fe. BASES DE SELECCIÓN PARA A CONTRATACIÓN DUN/HA COMO PERSOAL LABORAL TEMPORAL PARA A PISCINA MUNICIPAL DO CONCELLO DA BAÑA BASE 1.–Obxecto da convocatoria. Constitúe o obxecto desta convocatoria a contratación en réxime de dereito laboral temporal dun/ha tractorista para a prestación do servizo que desenvolverá as tarefas de silvicultura, biomasa, limpeza de montes e outras tarefas de valorización forestal. A contratación terá unha duración de 9 meses.  A contratación realizarase a través da modalidade de contrato de obra ou servizo, en xornada completa segundo a lexislación vixente e conforme ás quendas de traballo que estableza o Concello da Baña cos descansos establecidos por lei e coas retribucións correspondentes dado que non hai convenio colectivo de aplicación ao/á traballador/a desempregado/a que se vai contratar para a execución da obra/servizo polo que se solicita a subvención. As actualizacións para o exercicio 2021, por canto non existe convenio colectivo de aplicación. En relación ao cálculo da subvención da obra/servizo polo que se solicita a subvención: Que o convenio colectivo de aplicación ao traballador/a desempregados/as que se vai contratar para a execución da obra/servizo polo que se solicita a subvención é o seguinte: I CONVENIO ESTATAL PARA O SECTOR DE ACTIVIDADES FORESTAIS, publicado no BOE n.º 165, do 11/07/2019, e que conforme ao mesmo, o salario a aboar aos traballadores é, en importe mensual, o da seguinte táboa (acompáñanse táboas salariais vixentes ao momento da solicitude): O importe mensual das contías retributivas correspondentes aos tractoristas que contratará este Concello, reflíctese na seguinte táboa: Con carácter xeral, a modalidade contractual será de obra ou servizo determinado, establecéndose un período de proba de 15 días. As funcións a desenvolver serán tarefas de silvicultura, biomasa, limpeza de montes e outras tarefas de valorización forestal. A modalidade contractual: contrato de traballo temporal coas cláusulas específicas de traballos de interese social, segundo o establecido no artigo 14 da Orde do 12 de abril de 2021 da Consellería de Emprego e Igualdade. A selección dos/as traballadores/as será mediante a presentación de oferta de emprego no Servizo Público de Emprego e polo sistema de concurso-oposición. A retribución do salario bruto incluída a parte proporcional das pagas extras da persoa traballadora será: De conformidade co artigo 33 da Lei 39/2015 de procedemento administrativo común, e en coherencia coa necesidade urxente que pretende cubrirse, o procedemento tramitarase de urxencia. BASE 2.–Duración da provisión. O/a aspirante seleccionado/a no presente proceso selectivo será contratado/a como traballador/a por servizo determinado, dándose de alta na Seguridade Social e demais requisitos legais, tendo unha duración o contrato de nove meses que é o prazo de vixencia da subvención outorgada ao Concello para o seu financiamento. Ao remate do proceso selectivo aprobaranse unha lista de aspirantes ao posto de persoal laboral temporal, para a súa contratación, neste ano 2021. BASE 3.–Publicidade. Estas bases publicaranse na páxina web do Concello, na súa sede electrónica e no Boletín Oficial da Provincia da Coruña. Os resultados das probas a efectos de notificación dos interesados, así como as citacións e emprazamentos dos mesmos, levaranse a cabo unicamente a través do taboleiro de anuncios do Concello (artigo 45.1. b) da Lei 39/2015 do procedemento administrativo). BASE 4.–Requisitos das persoas aspirantes. Os aspirantes deberán reunir os seguintes requisitos, referidos á data na que remate o prazo de presentación de instancias: a) Ser español ou posuír a nacionalidade de calquera dos estados membros da Unión Europea ou a dalgún dos Estados aos que sexa de aplicación a libre circulación de persoas traballadoras nos termos definidos no Tratado Constitutivo da Unión Europea, en virtude dos tratados internacionais celebrados pola Unión Europea e ratificados por España, todo isto nos termos do artigo 57 do Estatuto Básico do Empregado Público. b) Ter cumpridos os 18 anos da idade, e non superar a idade máxima de xubilación. c) Non ter sido separado do servizo de ningunha Administración Pública en virtude de expediente disciplinario nin atoparse inhabilitado, por sentenza firme, para o exercicio de funcións públicas. d) Posuír capacidade funcional para o desempeño das tarefas. e) Non se require titulación académica (disposición adicional 7.ª do EBEP) Requisitos específicos: a) Estar en posesión do permiso de conducir B. b) Estar inscrito/a como desempregado/a no Servizo público de Emprego e reunir os requisitos establecidos no artigo 14.º da Orde de convocatoria do 12 de abril de 2021 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais. Ademais no punto 5 do citado artigo establece literalmente: Terán preferencia, en todo caso, os colectivos con especiais dificultades. de inserción laboral, tales como: c) Mulleres e, en especial, aquelas que acrediten a condición de vítimas de violencia de xénero. – Menores de 30 anos, en especial, as persoas demandantes do primeiro emprego ou aquelas sen cualificación profesional. – Persoas paradas de longa duración. – Persoas con discapacidade. – Persoas desempregadas que esgotasen as prestacións e subsidios por desemprego a que tivesen dereito. – Persoas desempregadas maiores de 45 anos. – Integrantes de colectivos desfavorecidos ou en risco de exclusión social, especialmente persoas beneficiarias da renda de integración social de Galicia. – Aqueles desempregados/as que teñen prevista a realización deste tipo de medidas no seu itinerario de inserción profesional (IPI)”. Os traballadores e as traballadoras que foran contratados por un período igual ou superior a nove meses con cargo ás axudas concedidas no ano 2020 pola Consellería de Emprego e Igualdade no ámbito de colaboración coas entidades locais e coas entidades sen ánimo de lucro, en materia de políticas activas de emprego, para a contratación de persoas traballadoras desempregadas, non poderán ser contratados con cargo ás axudas previstas nesta orde (artigo 14.º, punto 2). Os/as candidatos/as serán preseleccionados pola Oficina de Emprego de Santiago Norte previa oferta presentada pola Alcaldía do Concello da Baña. A ocupación demandada na oferta pública que esta entidade solicita corresponde co código do CNO de tractorista. Os requisitos cumpriranse na data de remate da presentación de documentación e deberá manterse con posterioridade ata a contratación laboral. Non se poderá realizar un contrato cun traballador/a que non reúna os requisitos esixidos no artigo.14 da Orde de convocatoria. BASE 5.–Forma e prazo de presentación de instancias. As persoas que desexen tomar parte nas probas selectivas deberán estar inscritas como desempregados carentes de ocupación no servizo público de emprego de Galicia. Para o procedemento selectivo serán de aplicación os artigos 14 e 15 da Orde do 12 de abril de 2021. Os/as interesados/as en participar neste proceso selectivo deberán ser desempregados/as inscritos/as na Oficina Pública de Emprego de Galicia, a través da que se formulará a correspondente oferta. As/as candidatos/as deberán pertencer os colectivos establecidos como preferentes na Orde de convocatoria e que están especificados no punto 5 do apartado dos requisitos para participar no proceso selectivo (artigo 14.º). O Concello solicitará os/as candidatos/as que se necesitan para cubrir estes postos de traballo mediante a presentación da correspondente oferta, nos modelos normalizados para o efecto, facendo referencia ós requisitos e características que deben reunir os candidatos/as para o adecuado desempeño das funcións inherentes ó posto de traballo ofertado. Soamente serán admitidos e poderán presentarse a este proceso os candidatos que figuren no listado que remita o Servizo Público de Emprego de Galicia de conformidade coa oferta de emprego presentada por este Concello, non sendo admitido/a ningún outro/a candidato/a que non figure no citado listado. Datas para a realización das probas: Os/as candidatos/s deberán presentarse, na data e hora que a Oficina Pública de Emprego requira (ben por carta ou por calquera outro medio de comunicación que a Oficina de Emprego acorde) nas dependencias municipais do Concello da Baña que se acorde, co DNI, máscara, e a documentación que se requira para a fase de baremación de méritos. Os/as candidatos/as deberán realizar unha ou varias probas teórico- práctico para optar ás prazas. Os/as interesados/as en participar neste proceso selectivo, presentarán a documentación facendo constar os requisitos sinalados. Para presentar a documentación o Concello da Baña, contactará co candidato/a preseleccionado/a por calquera medio que se empregue (teléfono, carta, e-mail, etcétera) para establecer unha cita previa para presentar no rexistro de entrada rexistro municipal do Concello da Baña. Polo tanto, non se aceptará ningunha documentación que non se presente na data e hora que se establece na citación, é dicir non se admitirá documentación fora do prazo establecido. Os/as candidatos/as, achegarán os documentos que a continuación se indican: a) Mulleres e maiores de 45 anos: copia compulsada do DNI. b) Mulleres vítimas de violencia de xénero 1 Copia compulsada do DNI. Documentación sentencia xudicial e/ou orde de protección c) Persoas demandantes do primeiro emprego ou aqueles sen cualificación profesional que non teñan cumpridos os 30 anos na data de celebración do contrato: Informe de vida laboral e copia compulsada do DNI e copia compulsada titulación académica e declaración xurada do nivel formativo acadado. d) Persoas paradas de longa duración. Parados de longa duración: aqueles que leven máis de 1 ano en desemprego copia compulsada do DNI e certificado/Informe de Vida laboral ou certificado/Informe do Servizo Público de Emprego no que se faga constar dita circunstancia. e) Persoas con discapacidade: copia compulsada do DNI e certificación correspondente da discapacidade. f) Persoas desempregadas que esgoten as prestación e subsidios por desemprego a que tivesen dereito: copia compulsada do DNI e certificado/Informe do Servizo Público de Emprego no que se faga constar dita circunstancia g) Integrantes de colectivos desfavorecidos: copia compulsada do DNI e Informe da traballadora social para acreditar colectivos desfavorecidos h) Aqueles desempregados/as que teñen prevista a realización deste tipo de medidas no seu itinerario de inserción profesional: copia compulsada do DNI e Informe/certificado de Oficina/Servicio Público de Emprego de Galicia para acreditar IPIs. i) Existencia de cargas familiares, entendéndose por estas ter a cargo das persoas traballadoras desempregadas o/a cónxuxe, fillos e fillas menores de vinte e seis anos ou maiores con discapacidade, persoas maiores incapacitadas ou menores en acollemento: copia compulsada do DNI e copia compulsada do libro de familia, certificado de convivencia, certificado de pensións, certificado de discapacidade da persoa ó cargo, certificado /informe da oficina de emprego onde conste a situación de desemprego das persoas que conviven, e calquera outra documentación a maiores da anterior que acredite ditas circunstancias. Acreditar nivel de desemprego Certificado/informe do servizo público de emprego de ser perceptor de desemprego, subsidio, RAI, prepara, activa, ou non perceptor As bases serán publicadas na páxina web do Concello, na súa sede electrónica e no Boletín Oficial da Provincia da Coruña, mentres que os resultados das probas selectivas serán publicadas no taboleiro de edictos do Concello e na páxina web do Concello da Baña (www.concellodabana. gal). BASE 6.–Tribunal cualificador. O tribunal estará constituído por: Presidente/a: un funcionario designado pola Alcaldía. Secretario/a: un funcionario designado pola Alcaldía. Vogais: como mínimo tres vocais designados pola Alcaldía. Os/as vogais deberán ter titulación ou especialización igual ou superior á esixida para o acceso á praza convocada. O tribunal non poderá constituírse nin actuar sen a presenza de máis da metade dos seus membros, sexan, indistintamente, titulares ou suplentes. En todo caso será necesaria a presencia do presidente/a e do secretario/a ou de quen os substitúan. O tribunal resolverá, por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. BASE 7.–Procedemento selectivo. O procedemento selectivo é o concurso oposición FASE DE OPOSICIÓN (máximo 20 puntos) PRIMEIRO EXERCICIO: Con carácter obrigatoria e eliminatoria, consistirá na realización dunha proba práctica directamente relacionada coas funcións a desenvolver no exercicio do posto de traballo. A proba esta dirixida a determinar os coñecementos dos/as aspirantes sobre a posto de traballo a desenvolver, a profesionalidade e o coñecemento do medio. O tribunal valorará a rapidez e adecuación da resposta da persoa aspirante a situación proposta, a capacidade de valoración da situación á que se enfronta e a súa pericia no manexo da situación. Corresponderá ao tribunal determinar o nivel mínimo esixido para a obtención das cualificacións de conformidade co sistema de valoración que acorde para cada exercicio Terá unha puntuación máxima de 15 puntos. SEGUNDO EXERCICIO. O segundo exercicio consistirá nunha entrevista persoal ás persoas candidatas sobre as funcións a desenvolver no desempeño do posto correspondente. Terá unha puntuación máxima de 5 puntos. ACREDITACIÓN DO COÑECEMENTO DA LINGUA GALEGA Con carácter obrigatorio e eliminatorio e en aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) terán unha proba escrita de galego. Será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. Corresponderá ao tribunal determinar o nivel mínimo esixido para a obtención das cualificacións de conformidade co sistema de valoración que acorde para cada exercicio FASE CONCURSO (máximo 10 puntos) BAREMACIÓN DE MÉRITOS. Máximo de 10 puntos A puntuación obtida nesta fase, non será eliminatoria. Baremo para a valoración de méritos é o seguinte: 1. Experiencia laboral computarase ata un máximo de 6 puntos: Por servizos prestados en postos directamente relacionados coa praza á que se opta, 0.20 puntos por cada mes de servizos prestados, ata un máximo de 6. Acreditaranse do seguinte modo: Experiencia: A experiencia laboral deberá vir debidamente xustificada mediante copia cotexada ou orixinal dos contratos de traballo, onde se indique de forma clara o seu inicio e finalización, así como a categoría profesional pola que fora contratado/a. Achegarase así mesmo, informe de vida laboral. A Comisión Seleccionadora poderá ter en conta outro tipo de documentación xustificante dos méritos acadados relacionados coa súa experiencia profesional.2. Formación relacionada co posto: Cursos directamente relacionados co posto ofertado, a puntuación non poderá superar un 4 puntos. (NON SE VALORAN CURSOS DE INFORMÁTICA E DE IDIOMAS). Establécese o seguinte baremo: – Cursos entre 10 e 20 horas de duración: 0,10 puntos. – Cursos entre 21 e 30 horas de duración: 0,20 puntos. – Curso entre 31 e 40 horas de duración: 0,30 puntos. – Curso entre 41 e 50 horas de duración: 0,40 puntos. – Curso de entre de 51 a 100 horas de duración: 0,50 puntos. – Curso de máis de 101 horas de duración: 1 punto. Os cursos onde non figure expresamente o número de horas, non se valoraran, así como os congresos, simposios, xornadas. Os méritos alegados acreditaranse mediante documentos orixinais ou copias autenticadas. Os cursos impartidos por entidades homologadas polas Administracións deberá constar dita homologación ben no título ou ben en documento aparte que sexa aportado polo propio aspirante, de non constar, non se procederá á súa valoración. As dúbidas que se susciten serán resoltas pola citado tribunal, que terá a facultade de interpretar estas bases, facendo constar na acta correspondente os acordos adoptados. Os méritos admisibles e valorados serán unicamente os presentados na data de realización do proceso selectivo. A falta de acreditación dos méritos non será corrixible e xerará a non valoración dos mesmos. Os empates producidos nas puntuacións obtidas por 2 ou máis candidatos/as na puntuación final dirimirase atendendo á puntuación máis alta acadada na proba práctica, se segue existindo empate atenderase á puntuación máis alta acadada no apartado de experiencia laboral na fase de valoración de méritos, e se segue existindo empate atenderase á puntuación máis alta acadada no apartado de formación. De manterse igualmente o empate resolverase por sorteo. As persoas remitidas pola oficina de emprego serán convocadas, en chamamento único quedando decaídos no seu dereito os solicitantes que non compareceran a realizalo, a realización da proba práctica, no lugar e día que se anunciarán na páxina web e taboleiro de anuncios do Concello da Baña, cunha antelación mínima de dous días. As persoas aspirantes deberán presentarse para a realización de cada exercicio provistos do DNI, ou documento fidedigno acreditativo da súa identidade. BASE 8.–Proposta de contratación. A orde de contratación definitiva de todos os aspirantes virá determinado pola suma da puntuacións obtidas nas distintas probas da oposición; no caso de empate resolverase pola maior puntuación obtida no exame práctico e, se persiste o empate, por sorteo. A orde de clasificación definitiva determinará a proposta de nomeamento do Tribunal. En ningún caso, o tribunal cualificador poderá propoñer para a contratación maior número de aspirantes que prazas convocadas. Si se producise algunha vacante nas prazas ofertadas durante a vixencia dos contratos, serán chamados aqueles aspirantes que superasen a fase de oposición por orde de puntuación, sempre que reunisen os requisitos da convocatoria. A contratación se lle notificará ó interesado para que formalice o correspondente contrato no prazo máximo dunha semana. Se non se fai sen causa xustificada a proposta de contratación caducará e pasarase ao seguinte aspirante con mellor puntuación. BASE 9.–Resolución. Concluído o proceso selectivo, o Concello da Baña publicará no taboleiro de anuncios do Concello, na súa sede electrónica e na paxina web: www.concellodabana. gal, as listaxes das persoas candidatas que se contratarán e as listaxes de persoas suplentes, coas que se formará unha bolsa de traballo para cubrir as vacantes que eventualmente puideran xurdir, ou para atender necesidades de emerxencia e imprevistos en xeral. As persoas aspirantes propostas para formalizar o contrato laboral, deberán presentar nun prazo máximo de dous días naturais dende a publicación da lista de candidatos os seguintes documentos: a) Certificado de titularidade de conta bancaria. b) Copia da Tarxeta Sanitaria ou número da Seguridade Social. No caso de que dentro do prazo indicado, e salvo os casos de forza maior debidamente acreditados, non presentasen a documentación ou da mesma se deducise que carecen dalgún dos requisitos esixidos, non poderán ser contratados, quedando anuladas todas as actuacións, sen prexuízo da responsabilidade en que puidesen incorrer por falsidade nas súas solicitudes de participación. E procederase ao chamamento dos seguintes aspirantes por orde de puntuación. De producirse algunha vacante nas prazas ofertadas durante a vixencia dos contratos, serán chamados aqueles aspirantes que tiveran superado esta proba por orde de puntuación, sempre que reunisen os requisitos da convocatoria. Os resultados das probas a efectos de notificación dos interesados, así como as citacións e emprazamentos dos mesmos, levaranse a cabo unicamente a través do taboleiro de anuncios do Concello. BASE 10.–Interpretación das bases. O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo o non previsto nestas bases. BASE 11.–Recursos. Contra a Resolución da Alcaldía que aprobe estas bases, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación das presentes bases no taboleiro de anuncios do Concello, segundo o artigo 46.1 da Lei 29/1998, de 13 de xullo, da Xurisdición Contencioso-Administrativa. Asemade poderá interpoñerse recurso potestativo de reposición perante o alcalde-presidente, no prazo dun mes contado a partir do día seguinte da publicación do anuncio do proceso selectivo non Boletín Oficial da Provincia (artigos 123, 124 e 30 da Lei 39/2015 do procedemento administrativo común das administracións públicas). No caso de que interpoñerse recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 123 da Lei 39/2015 do procedemento administrativo común das administracións públicas). INFORMACIÓN DE PROTECCIÓN DE DATOS PARA SOLICITANTES DE EMPREGO En cumprimento coa actual normativa de protección de datos de carácter persoal, procedemos a informarlle sobre o tratamento dos seus datos persoais.1.–RESPONSABLE DE TRATAMENTO. O responsable de tratamento dos seus datos persoais é CONCELLO DA BAÑA, con dirección en Praza do Concello, s/n, 15863 A Baña (A CORUÑA); correo@concellodabana. es.2.–DPO: o delegado de Protección de Datos do CONCELLO DA BAÑA é Martin Federico Maymus Basantes Servicios de Consultoría Gallega SL, SERCONGAL có que poderá contactar en correo@concellodabana. gal 3.–FINALIDADE. O acceso á condición de persoal laboral de CONCELLO DA BAÑA efectuarase de conformidade coa OFERTA DE EMPREGO PÚBLICO, mediante unha convocatoria Pública e a través de calquera sistema contemplado na normativa vixente, sexa concurso, concurso- oposición ou oposición libre, nos que se garantirá, en todo momento, o cumprimento dos principios constitucionais de igualdade, mérito e capacidade, así como o de publicidade.4.–LEXITIMACIÓN A base legal para o tratamento dos seus datos é o consentimento que nos outorga mediante a firma da solicitude.5.–DESTINATARIOS DE CESIÓNS CONCELLO DA BAÑA proporciona un servizo de promoción de emprego, axudando a terceiras empresas e entidades a cubrir os seus procesos de selección. Por favor, marque as casas conforme ao consentimento que queira outorgarnos: Si, desexo participar en procesos de selección de terceiras empresas e/ou entidades coas que CONCELLO DA BAÑA colabore, polo que consinto que os datos do meu currículo sexan facilitados ás mesmas, coa finalidade única de participar nos seus procesos de selección. Non, unicamente desexo participar nos procesos de selección de CONCELLO DA BAÑA, polo que non consinto que os datos do meu currículo sexan facilitados a terceiras empresas.6.–DEREITOS. Por último, informámoslle dos seus dereitos en materia de protección de datos. – Dereito a solicitar o acceso aos seus datos persoais. – Dereito a solicitar a súa rectificación ou supresión. – Dereito a solicitar a limitación do seu tratamento, e a opoñerse ao tratamento. – Dereito á portabilidade dos datos. Para exercer os seus dereitos non ten máis que realizar unha solicitude por escrito e acompañala dunha copia do seu DNI. CONCELLO DA BAÑA dispón de formularios adecuados respecto diso. Non ten máis que solicitalos ou ben presentar o seu propio escrito nas dependencias de CONCELLO DA BAÑA, Praza do Concello, s/n, 15863 A Baña (A CORUÑA); correo@concellodabana. es. Para que podamos gardar o seu currículo e tratar os seus datos nos procesos de selección, necesitaremos que nos outorgue o seu consentimento. Para iso, deberá cumprimentar e asinar o seguinte recadro: NOME E APELIDOS: ___________________________________________________ DNI: ________________________________________ DATA E LUGAR: ____________________________ SINATURA: __________________________________ A Baña, a 29 de xuño de 2021. O alcalde, don Jose Antonio Pereira Gil